1. นโยบายและภาพรวมการประกอบธุรกิจ

1.1 วิสัยทัศน์ วัตถุประสงค์ และเป้าหมาย

บริษัทมีเป้าหมายดำเนินธุรกิจ พลังงานไฟฟ้า อสังหาริมทรัพย์ และกิจการที่เกี่ยวเนื่องบน
พื้นฐานการเติบโตของบริษัทอย่างมั่นคงและยั่งยืน

วัตถุประสงค์

  บริษัทกำหนดความมุ่งหมาย ขอบเขตการดำเนินงานของบริษัทไว้ดังนี้

- ลงทุน พัฒนา ดำเนินกิจการ พลังงานไฟฟ้า อสังหาริมทรัพย์ และกิจการที่เกี่ยวข้อง
เพื่อตอบสนองต่อการเติบโตของบริษัทอย่างมั่นคงและยั่งยืน

- ดำเนินกิจการ ภายใต้หลักการกำกับดูแลกิจการที่ดี เป็นไปตามมาตรฐานสากล

- ดำเนินธุรกิจ ด้วยความรับผิดชอบต่อสังคมและสิ่งแวดล้อม

- ดำเนินงาน ด้วยความโปร่งใสและเป็นธรรมแก่ผู้ถือหุ้นทุกราย

  จรรยาบรรณธุรกิจ

บริษัทกำหนดแนวทางดำเนินธุรกิจ บนพื้นฐานของจริยธรรมและบรรษัทภิบาลที่ดี เป็น
บรรทัดฐานในการควบคุมการจัดการบริหารธุรกิจได้ดังนี้

  - ยึดมั่น ปฏิบัติ ดำเนินธุรกิจ ตามหลักการกำกับดูแลกิจการที่ดี มีจริยธรรม มีความ
  รับผิดชอบต่อผู้ถือหุ้น และผู้มีส่วนได้ส่วนเสียที่เกี่ยวข้อง รวมถึงไม่ส่งเสริม ไม่สนับสนุน
  ไม่มีส่วนร่วม เกี่ยวกับการทุจริตคอร์รัปชั่นทั้งปวง

  จากวิสัยทัศน์และพันธกิจของบริษัท ย่อมแสดงให้เห็นวัตถุประสงค์และเป้าหมาย
  ในการประกอบธุรกิจของบริษัทชัดเจนว่า
  ธุรกิจหลักของบริษัทยังดํารงอยู่บนธุรกิจที่เกี่ยวกับอสังหาริมทรัพย์ - นิคมอุตสาหกรรม
  และธุรกิจการผลิตและจําหน่ายพลังงานไฟฟ้า โดยการดําเนินธุรกิจ ณ
  ปัจจุบันอยู่บนพื้นฐานหลักคิดถึงการเติบโตที่มั่นคงในสถานภาพทางการเงิน
  และความต่อเนื่องในการดําเนินธุรกิจระยะยาว

  บริษัท เอ็ม ดี เอ็กซ์ จํากัด (มหาชน) ได้ก่อตั้งขึ้นเพื่อดําเนินการโครงการนิคมอุตสาหกรรม
  ร่วมกับการนิคมอุตสาหกรรมแห่งประเทศไทย ภายใต้ชื่อนิคมอุตสาหกรรม เกตเวย์ ซิตี้
  เนื้อที่รวมประมาณ 5,200 ไร่ ที่ตําบลหัวสําโรง อําเภอแปลงยาว จังหวัดฉะเชิงเทรา
  นอกจากการดําเนินงานพัฒนาพื้นที่และขายให้แก่นักลงทุน
  บริษัทยังให้บริการด้านนระบบสาธารณูปโภค และสิ่งอํานวย

  ความสะดวกต่าง ๆ ให้แก่ผู้ประกอบการโรงงานที่ตั้งอยู่ในนิคมอุตสาหกรรมอีกด้วย
  ถึงปัจจุบันมีผู้ประกอบการตัดสินใจตั้งโรงงานประกอบกิจการเกือบเต็มพื้นที่โครงการ

  ด้วยเล็งเห็นถึงการกระจายความเสี่ยงที่สืบเนื่องจากความผันผวนของรายได้บริษัท
  ซึ่งส่วนใหญ่เกิดขึ้นได้จากความผันผวนของการขายที่ดิน บริษัทย่อย-บริษัท จี เอ็ม เอส เพาเวอร์
  จํากัด (มหาชน) จึงถูกก่อตั้งขึ้น โดยบริษัทเข้าไปลงทุนถือหุ้นสามัญในสัดส่วนร้อยละ 52.01
  ของหุ้นที่จําหน่ายทั้งหมด บริษัท จี เอ็ม เอส เพาเวอร์ จํากัด (มหาชน)
  มีวัตถุประสงค์และเป้าหมายในการดําเนินธุรกิจผลิตและจําหน่ายพลังงานไฟฟ้าในภูมิภาคอาเซียน
  โดยการร่วมทุนกับบริษัทอื่นทั้งในและต่างประเทศ ก่อสร้างโรงงานผลิตพลังงานไฟฟ้า
  ถึงปัจจุบันได้มีโรงไฟฟ้าที่ผลิตเดินเครื่องเชิงพาณิชย์แล้วรวม 850 เมกะวัตต์ ได้แก่
  โรงไฟฟ้าความร้อนร่วมบางบ่อ ตั้งอยู่ที่อําเภอบางบ่อ จังหวัดสมุทรปราการ
  และโรงไฟฟ้าพลังน้ำเทิน-หินบูน ตั้งอยู่ที่สาธารณรัฐประชาธิปไตยประชาชนลาว
  โดยทั้งสองแห่งมีสัญญาขายพลังงานไฟฟ้าให้กับการไฟฟ้าฝ่ายผลิตแห่งประเทศไทย
  ทําให้มีความชัดเจนในเรื่องของรายได้

  นอกจากนี้ ในการดําเนินการขยายธุรกิจ
  บริษัทย่อยและหรือบริษัทร่วมได้ถูกจัดตั้งขึ้นเพื่อดําเนินโครงการนั้น ๆ
  ดังแสดงรายละเอียดไว้ในหัวข้อโครงสร้างการถือหุ้นของกลุ่มบริษัท

1.2 การดําเนินงานและพัฒนาการที่สําคัญในปี 2560

(1) การดำเนินงานที่สําคัญ

ในปี 2560 บริษัทได้มีการเปลี่ยนแปลงและพัฒนาการที่สําคัญ ดังนี้

  • บริษัทฯ
  ได้ชำระหนี้ให้แก่เจ้าหนี้ประเภทสถาบันการเงินและกองทุนสำรองเลี้ยงชีพตามแผนฟื้นฟูกิจการภายใต้สัญญาปรับโครงสร้างหนี้ครบถ้วนตามแผนฟื้นฟูกิจการแล้วในเดือนธันวาคม
  2560

  • บริษัทฯ ได้พยายามมองหาโอกาสใหม่ ๆ ในการทำธุรกิจ โดยจัดตั้ง บริษัท เอ็ม ดี เอ็กซ์
  กรีน เอ็นเนอร์ยี จำกัด เพื่อลงทุนในกิจการที่เกี่ยวกับการผลิตจำหน่ายกระแสไฟฟ้า
  โดยใช้เชื้อเพลิงที่เกี่ยวเนื่องกับพลังงานทดแทน
  ตลอดจนศึกษาการดำเนินธุรกิจในเขตเศรษฐกิจพิเศษตาก เช่น การดำเนินธุรกิจด้านขนส่งสินค้า
  (Logistics) การดำเนินธุรกิจด้านศูนย์กระจายสินค้า (Distribution Center) เป็นต้น

  • บริษัทฯ ได้ตระหนักถึงสิทธิของผู้ถือหุ้น
  จึงเปิดโอกาสให้ผู้ถือหุ้นเสนอวาระการประชุมสามัญผู้ถือหุ้นประจำปี
  ด้วยการลงประกาศเรื่องดังกล่าวไว้ในเว็บไซท์ของบริษัทฯ ตามช่องทาง www.mdx.co.th

• บริษัทฯ ได้เริ่มเจรจากับรัฐบาลแห่ง สปป.ลาว เพื่อพัฒนาโครงไฟฟ้าพลังน้ำแห่งใหม่ ในปี 2560
รัฐบาลได้อนุมัติให้บริษัทฯ ลงนามในบันทึกความเขาใจเพื่อพัฒนาโครงการน้ำเทิน 4
ซึ่งเป็นโครงการผลิตไฟฟ้าพลังน้ำใหม่ที่มีศักยภาพและอยู่ทางด้านเหนือน้ำของโรงไฟฟ้าที่มีอยู่ของ
บริษัทฯ ดำเนินการอยู่

1.3 โครงสร้างการถือหุ้นของกลุ่มบริษัท

  ดังที่ได้กล่าวในหัวข้อ 1.1 วิสัยทัศน์ วัตถุประสงค์ และเป้าหมายของบริษัท โครงสร้าง
  ผู้ถือหุ้นก็จะสะท้อนในทิศทางดังกล่าว โดยที่

  บริษัท เอ็ม ดี เอ็กซ์ จํากัด (มหาชน) จะดําเนินการลงทุนในส่วนของธุรกิจอสังหาริมทรัพย์ -
  นิคมอุตสาหกรรม พัฒนาและขายที่ดิน
  ให้บริการระบบสาธารณูปโภคและสิ่งอํานวยความสะดวกที่เกี่ยวเนื่อง

  บริษัท จี เอ็ม เอส เพาเวอร์ จํากัด (มหาชน) ซึ่งเป็น บริษัทย่อยของบริษัท
  จะดําเนินการในส่วนของธุรกิจผลิตจําหน่ายพลังงานไฟฟ้า

  และเป็นสองบริษัทที่ดําเนินธุรกิจหลักในปัจจุบันนี้ สําหรับบริษัทย่อยและบริษัทร่วมอื่นๆ
  นั้นตั้งขึ้นมาเพื่อรองรับการดําเนินการโครงการต่างๆ ของบริษัทฯ
  และการดําเนินงานของบริษัทย่อยนั้นก็จะเป็นไปตามผลสําเร็จของโครงการนั้นๆ

  ดังโครงสร้างการถือหุ้นของกลุ่มบริษัท ที่แสดงต่อไปนี้

แผนภาพโครงสร้างการถือหุ้นของกลุ่มบริษัท

ณ วันที่ 31 ธันวาคม 2560

[]

1.4 ความสัมพันธ์กับกลุ่มธุรกิจผู้ถือหุ้นรายใหญ่

- ไม่มี –

2. ลักษณะการประกอบธุรกิจ

โครงสร้างรายได้บริษัท

[]

รายได้หลักของบริษัทฯ ประกอบด้วย 2 ส่วนที่สำคัญ คือ รายได้จากธุรกิจอสังหาริมทรัพย์
และรายได้จากธุรกิจผลิตและจำหน่ายพลังงานไฟฟ้า

รายได้จากธุรกิจอสังหาริมทรัพย์ ยังประกอบไปด้วย รายได้จากการขายที่ดิน
(ซึ่งมักมีลักษณะผันผวนไม่แน่นอน) รายได้ค่าเช่าพื้นที่ และรายได้ค่าบริการสาธารณูปโภค
ซึ่งมักจะแปรผันโดยตรงกับกิจกรรมการผลิตและการจ้างงาน
สำหรับรายได้จากธุรกิจผลิตและจำหน่ายพลังงานไฟฟ้านั้น
จะอยู่ในรูปของส่วนแบ่งกำไรจากเงินลงทุนในบริษัทร่วม ซึ่งมักมีความแน่นนอนมากกว่า
เนื่องจากในการจำหน่ายพลังงานไฟฟ้านั้นจะกระทำภายใต้สัญญาซื้อขายกระแสไฟฟ้าในระยะยาวกับการไฟฟ้าฝ่ายผลิตแห่งประเทศไทย
(กฟผ.) ซึ่งมีข้อกำหนดให้ กฟผ. ต้องรับซื้อไฟฟ้าส่วนใหญ่ หรือทั้งหมดที่โครงการสามารถผลิตได้

สำหรับรายได้อื่นๆ ซึ่งในปี 2558 มีสัดส่วนสูงถึงร้อยละ 22.30 นั้น
เนื่องมาจากการที่บริษัทเกตเวย์ดิเวลลอปเม้นท์ จำกัด (มหาชน)
ได้รับเงินจากกิจการร่วมค้าเพื่อชดเชยค่าความเสียหายอันเกิดจากการบอกเลิกสัญญา
เป็นจำนวนเงิน 145.68 ล้านบาท

2.1 ลักษณะผลิตภัณฑ์และบริการ

(1) ธุรกิจอสังหาริมทรัพย์ – นิคมอุตสาหกรรม

บริษัท เอ็ม ดี เอ็กซ์ จำกัด (มหาชน) ร่วมลงนามกับการนิคมอุตสาหกรรมแห่งประเทศไทย
(กนอ.)ในการบริหารจัดการโครงการนิคมอุตสาหกรรมเกตเวย์ ซิตี้ ตั้งอยู่ถนนทางหลวงหมายเลข
331 ตำบล หัวสำโรง อำเภอแปลงยาว จังหวัดฉะเชิงเทรา
โดยเป็นการร่วมดำเนินงานในรูปแบบที่ บริษัทฯ
เป็นผู้จัดหาที่ดินและพัฒนาระบบสาธารณูปโภคและสิ่งอำนวยความสะดวกให้มีความพร้อมรองรับการใช้งานของผู้ประกอบการโรงงานอุตสาหกรรม
โดยไม่มีการโอนกรรมสิทธิ์ของระบบสาธารณูปโภคและสิ่งอำนวยความสะดวก ให้กับ กนอ.
แต่อย่างใด ทั้งนี้ กนอ.
จะเป็นหน่วยงานภาครัฐที่ทำหน้าที่กำกับดูแลและให้ความช่วยเหลือในด้านการประสานงาน
บริการเกี่ยวกับด้านนิติกรรม การออกใบอนุญาตต่างๆ
ที่เกี่ยวข้องกับการก่อสร้างและเปิดดำเนินการโรงงานอุตสาหกรรม

นิคมอุตสาหกรรมเกตเวย์ ซิตี้ ประกอบด้วยพื้นที่โครงการทั้งหมดประมาณ 6,900 ไร่
แต่ได้ทำสัญญาร่วมดำเนินงานบางส่วนกับ กนอ. ประมาณ 5,200 ไร่
เพื่อให้สอดคล้องกับการบริหารจัดการและความพร้อมของระบบสาธารณูปโภคและสิ่งอำนวยความสะดวกภายในพื้นที่โครงการ
จากข้อมูลเอกสารการจัดทำผังแม่บทโครงการของพื้นที่ 5,200 ไร่ ที่ได้รับการอนุมัติเห็นชอบจาก
กนอ. ในส่วนพื้นที่ขาย ประกอบด้วย

- เขตอุตสาหกรรม เนื้อที่ 3,358 ไร่

- เขตประกอบการเสรี เนื้อที่ 434 ไร่

- เขตพาณิชยการ เนื้อที่ 156 ไร่

ในปี พ.ศ. 2560
มีลูกค้าผู้ประกอบการอุตสาหกรรมที่มีความสนใจเข้ามาซื้อขายที่ดินภายในโครงการหลายราย
แต่จำนวนลูกค้าที่มีความพร้อมและที่ได้มีการขออนุญาตใช้ที่ดินเพื่อการก่อสร้างโรงงานกับ กนอ.
ภายในปี พ.ศ. 2560 มีจำนวน 3 ราย ขนาดพื้นที่ดินประมาณ 24-40 ไร่
เป็นอุตสาหกรรมประเภท Chemical, Autoparts และ Plastic
ส่วนลูกค้ารายอื่นบางส่วนอยู่ระหว่างขั้นตอนการสำรวจสภาพภูมิประเทศของที่ตั้งโครงการ
บางส่วนอยู่ระหว่างขั้นตอนการออกแบบรายละเอียดของโรงงาน

(2) ธุรกิจผลิตและจําหน่ายพลังงานไฟฟ้า

ดำเนินการโดย บริษัท จี เอ็ม เอส เพาเวอร์ จำกัด (มหาชน) ซึ่งเป็นบริษัทย่อยของบริษัทฯ
โดยเข้าร่วมลงทุนพัฒนาโครงการโรงไฟฟ้ากับบริษัททั้งในประเทศและต่างประเทศ ดังนี้

• โดยผ่านบริษัทย่อย บริษัท จี เอ็ม เอส อินเตอร์เนชั่นแนล พีทีอี จำกัด
เข้าร่วมลงทุนในโครงการโรงไฟฟ้าพลังน้ำเทิน-หินบูน กับบริษัท เทิน-หินบูน เพาเวอร์ จำกัด
ในสัดส่วนร้อยละ 20 และมีผู้ร่วมลงทุนคือ EDL Generation Public Company ซึ่งถือหุ้น 60%
และ Nordic Hydropower ซึ่งถือหุ้น 20%
พัฒนาโรงไฟฟ้าพลังน้ำเทิน-หินบูนในสาธารณรัฐประชาธิปไตยประชาชนลาว 2 ระยะ คือ

- ระยะที่ 1 ขนาดกําลังผลิต 220 เมกะวัตต์ เดินเครื่องเชิงพาณิชย์เมื่อ มีนาคม 2541

- ระยะที่ 2 ขนาดกําลังผลิต 280 เมกะวัตต์ เดินเครื่องเชิงพาณิชย์เมื่อ ธันวาคม 2555

ทั้งนี้ ภายใต้สัญญาสัมปทานให้ดำเนินกิจการ ระยะเวลา 30 ปี
พลังงานไฟฟ้าที่ผลิตได้ส่งจำหน่ายเข้าระบบไฟฟ้าของการไฟฟ้าฝ่ายผลิตแห่งประเทศไทย
และการไฟฟ้าลาว

• เข้าไปร่วมลงทุนในโครงการโรงไฟฟ้าพลังความร้อนร่วมบางบ่อ จังหวัดสมุทรปราการ กับ บริษัท

อีสเทิร์น เพาเวอร์ แอนด์ อิเล็คทริค จำกัด ในสัดส่วนร้อยละ 32 และมีผู้ร่วมลงทุนคือ Total
Gas Power Thailand SA ถือหุ้น 28% Axia Power Holding BV ถือหุ้น 28% และ China
Development Industrial Bank Inc. ถือหุ้น 12% พัฒนาโรงไฟฟ้าพลังความร้อนร่วมขนาด
350 เมกะวัตต์ และจ่ายกระแสไฟฟ้าเชิงพาณิชย์เข้าสู่ระบบไฟฟ้า
การไฟฟ้าฝ่ายผลิตแห่งประเทศไทย เมื่อเดือนมีนาคม 2546 ระยะเวลา 27 ปี

• สำหรับโครงการน้ำงึม 3 ซึ่งดำเนินการผ่านการถือหุ้นของบริษัทย่อย บริษัท จี เอ็ม เอส ลาว
จำกัด ในบริษัท น้ำงึม 3 เพาเวอร์ จำกัด ในสัดส่วนร้อยละ 27 ปัจจุบันโครงการน้ำงึม 3
ยุติการดำเนินงานเนื่องด้วยการเปลี่ยนแปลงในนโยบายด้านกิจการพลังงานของ สปป.ลาว

• สำหรับโครงการท่าซาง ซึ่งดำเนินการผ่านการถือหุ้นของบริษัทย่อยบริษัท เอ็ม ดี เอ็กซ์ กรุ๊ป
จำกัด ใน Tasang Hydro Power Co., Ltd. นั้น
ปัจจุบันโครงการท่าซางชะลอการดำเนินการอยู่

2.2 การตลาดและการแข่งขัน

(1) ธุรกิจอสังหาริมทรัพย์ – นิคมอุตสาหกรรม

รัฐบาลยังคงผลักดันโครงพัฒนาระเบียงเศรษฐกิจพิเศษภาคตะวันออก (EEC)
เพื่อเพิ่มขีดความสามารถในการแข่งขันและรองรับกิจกรรมทางเศรษฐกิจและการลงทุนที่จะเพิ่มขึ้นในอนาคต
ตามนโยบายอุตสาหกรรม 4.0
โดยอนุกรรมการโครงสร้างพื้นฐานภายใต้คณะกรรมการบริหารการพัฒนาระเบียงเศรษฐกิจพิเศษตะวันออกได้เห็นชอบร่างแผนปฏิบัติการพัฒนาโครงสร้างพื้นฐานรองรับการพัฒนาระเบียงเศรษฐกิจพิเศษภาคตะวันออก
ในพื้นที่ 3 จังหวัด ได้แก่ ชลบุรี ระยอง และฉะเชิงเทรา ซึ่งประกอบด้วยโครงการหลัก 4
โครงการ ได้แก่ โครงการรถไฟความเร็วสูงเชื่อม 3 สนามบิน
(ท่าอากาศยานดอนเมือง-สุวรรณภูมิ-อู่ตะเภา)
โครงการพัฒนาท่าอากาศยานนานาชาติอู่ตะเภาโดยมีโครงการศูนย์ซ่อมบำรุงอากาศยานอู่ตะเภาเป็นโครงการย่อย
โครงการพัฒนาท่าเรือแหลมฉบัง ระยะที่ 3 โครงการพัฒนาท่าเรืออุตสาหกรรมมาบตาพุด ระยะที่ 3
นอกจากนี้ยังได้เดินหน้าสนับสนุนการพัฒนานิคมอุตสาหกรรม ควบคู่ไปกับระบบถนน ระบบราง
ระบบไฟฟ้า ระบบประปา และสาธารณูปโภคต่างๆ ส่งผลให้พื้นที่บริเวณ ชลบุรี
ระยองและฉะเชิงเทรายังเป็นเป้าหมายหลักของนักลงทุนต่างชาติและผู้ประกอบการโรงงานอุตสาหกรรม

นอกจากนี้ปัจจัยเกื้อหนุนที่หน่วยงานที่เกี่ยวข้องใช้ดึงดูดนักลงทุนให้ตัดสินใจเลือกลงทุนในพื้นที่โครงพัฒนาระเบียงเศรษฐกิจพิเศษภาคตะวันออก
(EEC) เช่น การยกเว้นภาษีเงินได้นิติบุคคลสูงสุด 15 ปี การยกเว้นอากรขาเข้าสำหรับเครื่องจักร
วัตถุดิบ
ที่นำเข้ามาผลิตเพื่อส่งออกและของที่นำเข้ามาเพื่อการวิจัยและพัฒนารวมไปถึงสิทธิประโยชน์อื่นๆ
ที่ทางสำนักงานคณะกรรมการส่งเสริมการลงทุนให้การส่งเสริมสร้างความเชื่อมั่นให้นักลงทุนมีความมั่นใจในการเลือกลงทุนในประเทศไทยอีกครั้ง

แนวโน้มการลงทุนของนักลงทุนต่างชาติและผู้ประกอบการโรงงานอุตสาหกรรมในปี พ.ศ. 2560
เป็นไปแบบล่าช้า ใช้ระยะเวลาในการประเมินและตัดสินใจค่อนข้างนาน
ทิศทางการลงทุนเน้นไปทางการเช่าเป็นส่วนใหญ่เนื่องจากไม่ต้องการแบกภาระด้านราคาที่ดินรวมถึงค่าใช้จ่ายในการปลูกสร้างโรงงาน
ในส่วนของนิคมอุตสาหกรรมเกตเวย์ซิตี้ซึ่งไม่มีนโยบายการปล่อยเช่าที่ดินนั้นได้ปรับกลยุทธ์โดยทำการแบ่งแปลงที่ดินสำหรับขายให้มีขนาดเล็กลงแต่มีตัวเลือกของขนาดที่หลากหลายขึ้นจากที่เคยมองลูกค้าซึ่งต้องการพื้นที่อย่างต่ำ
10 ไร่ ถึง 20 ไร่ เป็นกลุ่มเป้าหมาย
เพื่อให้ตรงกับความต้องการของลูกค้านักลงทุนที่ต้องการแปลงที่ดินขนาดเล็ก
ส่งผลให้การซื้อขายเกิดขึ้นไวขึ้นและมีการซื้อซ้ำเพื่อขยาย

(2) ธุรกิจผลิตจําหน่ายพลังงานไฟฟ้า

สถานการณ์ไฟฟ้าและการแข่งขันในประเทศ

การแข่งขันในธุรกิจผลิตไฟฟ้าในประเทศมีสภาพการณ์แข่งขันที่เพิ่มมากขึ้น
เนื่องจากมีทั้งหน่วยงานภาครัฐและเอกชนเข้ามาดำเนินการมากขึ้น
ทำให้การที่จะชนะประมูลในโครงการต่างๆ ตามแผนพัฒนาพลังงานของภาครัฐกระทำได้ยากขึ้น
ส่งผลให้หลายบริษัทต้องแสวงหาโอกาสและช่องทางลงทุนใหม่
ปรับเปลี่ยนนโยบายการลงทุนและสถานที่ให้เหมาะสมกับสถานการณ์
ทั้งนี้บริษัทก็ยังติดตามนโยบายพลังงานของทางภาครัฐอย่างต่อเนื่อง

สถานการณ์ไฟฟ้าและการแข่งขันในประเทศเพื่อนบ้าน

บริษัทยังคงติดตามแสวงหาโอกาสช่องทางการลงทุนในประเทศลุ่มน้ำโขง โดยเฉพาะใน สปป.ลาว
และสหภาพเมียนมาร์ ใน สปป.ลาว เน้นจำหน่ายไปยังประเทศเพื่อนบ้านถึงร้อยละ 80
และจะเป็นโรงไฟฟ้าพลังน้ำเป็นหลัก
ในขณะที่สหภาพเมียนมาร์ซึ่งกำลังมีความต้องการใช้ไฟฟ้าเพิ่มมากขึ้น
ซึ่งเชื้อเพลิงหลักที่ใช้จะเป็นพลังน้ำและก๊าซธรรมชาตินอกชายฝั่ง
ทั้งสองประเทศนี้บริษัทยังคงให้ความสนใจและศึกษาอย่างใกล้ชิด
ซึ่งการเข้าไปดำเนินการนั้นนอกจากผู้ประกอบการไทยหลายรายแล้ว
ยังมีผู้ประกอบการจากภาครัฐของประเทศจีนอีกด้วย
ดังนั้นการแสวงหาโอกาสความร่วมมือเป็นพันธมิตรจึงเป็นช่องทางออกหนึ่งของบริษัท

2.3 การจัดหาผลิตภัณฑ์และบริการ

(1) ธุรกิจอสังหาริมทรัพย์ – นิคมอุตสาหกรรม

บริษัทฯ มีพื้นที่นิคมอุตสาหกรรมเกตเวย์ ซิตี้
ที่มีการรวบรวมที่ดินตามประกาศเขตอุตสาหกรรมกับกระทรวงอุตสาหกรรมประมาณ 6,900 ไร่
โดยเป็นพื้นที่โครงการตามสัญญาร่วมดำเนินงานกับการนิคมอุตสาหกรรมแห่งประเทศไทย (กนอ.)
ประมาณ 5,200 ไร่ ทั้งนี้ที่ดินส่วนที่เหลือประมาณ 1,700 ไร่
เป็นที่ดินในส่วนเขตอุตสาหกรรมบางส่วน เขตพาณิชยกรรมและที่พักอาศัยบางส่วน ซึ่ง
ยังไม่สามารถนำมาขายเป็นที่ดินอุตสาหกรรมตามขอบเขตการร่วมดำเนินงานกับ กนอ. ได้
ต้องมีการนำเข้าสู่กระบวนการทบทวนตามกฎระเบียบ ข้อบังคับที่มีการปรับปรุงเปลี่ยนแปลงจาก
กนอ. และหน่วยงานด้านสิ่งแวดล้อม ซึ่งบริษัทฯ
ได้มีการดำเนินการมาเป็นระยะโดยคำนึงถึงข้อจำกัดในการบริหารจัดการ
ต้นทุนในการพัฒนาที่ดินและต้นทุนในการขายที่ดินอุตสาหกรรม
จากข้อจำกัดของปริมาณที่ดินเหลือขายอุตสาหกรรมภายในนิคมอุตสาหกรรมเกตเวย์ ซิตี้
และความไม่พร้อมของการนำที่ดินบางส่วนกลับมาพัฒนาเป็นพื้นที่ขายอุตสาหกรรมดังกล่างข้างต้น
บริษัทฯ โดยผู้บริหารระดับสูงจึงมีนโยบายในการมองหาธุรกิจใหม่ๆ
เพื่อเป็นแนวทางเสริมด้านรายได้ของการดำเนินธุรกิจของบริษัทฯ ต่อไป

(2) ธุรกิจผลิตและจําหน่ายพลังงานไฟฟ้า

บริษัทฯ มีโรงไฟฟ้าพลังน้ำเทิน-หินบูน ซึ่งใช้น้ำจากลำน้ำเทินใน สปป.ลาว
จากข้อมูลทางอุทกศาสตร์ และโดยใช้เฉพาะจากการดำเนินงานโครงการส่วนขยาย
ที่ไปดำเนินการตั้งโรงไฟฟ้าพลังน้ำขนาด 60 เมกะวัตต์ ตอนเหนือโครงการเทิน-หินบูน
จึงชัดเจนและมั่นใจว่าปริมาณน้ำเพียงพอไม่เป็นอุปสรรคต่อกระบวนการผลิต
และสำหรับโครงการโรงไฟฟ้าความร้อนร่วมบางบ่อ จังหวัดสมุทรปราการ
ซึ่งใช้ก๊าซธรรมชาติเป็นเชื้อเพลิง บริษัทมีสัญญาซื้อขายก๊าซกับ ปตท. ในระยะยาวไว้อย่างชัดเจน

3. ปัจจัยความเสี่ยง

ปัจจัยที่อาจมีผลกระทบต่อบริษัท หรือผู้ถือหลักทรัพย์ของบริษัท ซึ่งถือว่าเป็นความเสี่ยงที่มีนัยสำคัญ
ได้แก่

3.1 ความเสี่ยงโดยรวมของบริษัท เอ็ม ดี เอ็กซ์ จํากัด (มหาชน)

(1) ความเสี่ยงด้านความสามารถในการจ่ายเงินปันผล

ถึงแม้กระบวนการฟื้นฟูกิจการของบริษัทฯ จะเสร็จสิ้นแล้ว แต่บริษัทฯ
ยังคงมีผลขาดทุนสะสมอยู่เป็นจำนวนมาก จึงทำให้ไม่สามารถที่จะจ่ายเงินปันผลให้กับผู้ถือหุ้นได้

(2) ความเสี่ยงด้านการเงิน

แม้บริษัทฯ จะดำเนินการชำระหนี้ให้กับเจ้าหนี้ประเภทสถาบันการเงิน
และกองทุนสำรองเลี้ยงชีพตามแผนฟื้นฟูกิจการและภายใต้สัญญาปรับโครงสร้างหนี้ครบถ้วนในเดือนธันวาคม
2560 แล้วก็ตาม แต่บริษัทฯ
ยังคงเหลือภาระหนี้ในส่วนที่ได้มีเจรจาและปรับปรุงเงื่อนไขการชำระหนี้ใหม่อยู่อีกจำนวนหนึ่ง
โดยต้องชำระดอกเบี้ยทุกไตรมาส ซึ่งอาจส่งผลกระทบต่อสภาพคล่องและฐานะการเงินของบริษัทฯ
ได้ ดังนั้นบริษัทฯ จึงได้มีการจัดทำประมาณการกระแสเงินสดทั้งระยะสั้นและระยะยาว
เพื่อการวางแผนติดตามความต้องการเงินทุน และจัดเตรียมแผนจัดหาเงินลงทุนอย่างเหมาะสม

(3) ความเสี่ยงจากการลงทุนในบริษัทย่อยและบริษัทร่วม

บริษัทฯ ลงทุนในธุรกิจพลังงานไฟฟ้าผ่านบริษัทย่อยและบริษัทร่วม โดยบริษัทฯ
จะได้รับผลตอบแทนการลงทุนในรูปเงินปันผล
และแม้ว่าการลงทุนดังกล่าวจะให้ผลตอบแทนจากการลงทุนในระยะยาวที่คุ้มค่า
แต่อาจเกิดความไม่แน่นอนของผลตอบแทนจากการลงทุนในบางช่วงเวลาอันเนื่องมาจากการขยายโครงการการซ่อมบำรุงและการเปลี่ยนแปลงในปัจจัยสำคัญด้านอื่นที่อาจส่งผลต่อการดำเนินงานของบริษัทย่อยและบริษัทร่วมนั้นๆ

(4) ความเสี่ยงที่อาจเกิดขึ้นจากการถือหุ้นไขว้

บริษัทฯมีโครงสร้างการถือหุ้นไขว้กับบริษัท จี เอ็ม เอส เพาเวอร์ จำกัด (มหาชน) และบริษัท
เกตเวย์ ดิเวลลอปเมนท์ จำกัด
เนื่องจากการแปลงหนี้เป็นทุนตามข้อกำหนดในแผนฟื้นฟูกิจการของบริษัท เอ็ม ดี เอ็กซ์ จำกัด
(มหาชน) ที่ได้รับการลงมติจากที่ประชุมเจ้าหนี้และได้รับความเห็นชอบจากศาลล้มละลายกลางแล้ว
ซึ่งการถือหุ้นไขว้ดังกล่าวอาจทำให้บริษัทฯ
ไม่สามารถทำการเสนอขายหุ้นเพิ่มทุนต่อประชาชนทั่วไปได้ ซึ่งบริษัทฯ
ได้เปิดเผยข้อมูลการถือหุ้นดังกล่าวไว้ในรายงานประจำปีที่ส่งต่อผู้ถือหุ้นตลอดมา ปัจจุบันบริษัทฯ
ยังไม่มีนโยบายที่จะดำเนินการในเรื่องดังกล่าวแต่อย่างใด

(5) ความเสี่ยงจากการจัดหาที่ดินมาพัฒนาเพื่อขาย

จากข้อจำกัดด้านจำนวนเนื้อที่ดินเหลือขายภายในนิคมอุตสาหกรรมเกตเวย์ ซิตี้
รวมถึงขนาดและตำแหน่งที่ตั้งของแปลงที่ดินที่ไม่เอื้อต่อการขายที่ดินให้กับลูกค้าผู้ประกอบการโรงงานอุตสาหกรรมที่มีความต้องการแปลงที่ดินขนาดใหญ่
รวมถึงข้อจำกัดของการนำที่ดินเขตอุตสาหกรรมที่เดิมอยู่ในประกาศเขตอุตสาหกรรมแต่ไม่อยู่ในพื้นที่ตามสัญญาร่วมดำเนินงานกับ
กนอ. มาเป็นพื้นที่ขายอุตสาหกรรมได้นั้น ทำให้บริษัทฯ
มีความจำเป็นที่ต้องนำที่ดินบางส่วนที่อยู่ในพื้นที่ดังกล่าวมาเสนอขายให้กับลูกค้าผู้ประกอบการที่สนใจ
แต่ไม่มีความจำเป็นที่ต้องตั้งอยู่ภายในเขตนิคมอุตสาหกรรมเพื่อเสนอเป็นทางเลือกในการตัดสินใจ
จากผลการดำเนินงานพบว่ามีแนวโน้มความเป็นไปได้ในระดับหนึ่ง ทั้งนี้ บริษัทฯ
ยังคงมีความพยายามในการทบทวนและหาทางออกในการนำที่ดินส่วนดังกล่าวกลับมาเป็นพื้นที่ขายอุตสาหกรรม
เมื่อถึงโอกาสจังหวะเวลาที่มีความเหมาะสมและเป็นไปได้ในเชิงระดับนโยบายของหน่วยงานภาครัฐที่เกี่ยวข้อง

สำหรับการมองหาที่ดินที่มีศักยภาพและอยู่ในบริเวณใกล้เคียงกับที่ตั้งโครงการปัจจุบัน แม้ว่าบริษัทฯ
จะมีที่ดินเป็นเจ้าของกรรมสิทธิ์บางส่วน แต่ยังคงไม่เหมาะสมด้านความพร้อมของเงินลงทุน
ความพร้อมของศักยภาพระบบสาธารณูปโภคส่วนกลาง โดยเฉพาะแหล่งน้ำดิบและการคมนาคมสัญจร

(6) ความเสี่ยงด้านการเมือง

ส่งผลให้บริษัทในต่างประเทศ
ที่จะเข้ามาลงในประเทศไทยลังเลและชะลอการตัดสินใจในการซื้อที่ดินของบริษัทฯ
ออกไปก่อนเพื่อรอดูสถานการณ์ทางการเมือง ซึ่งอาจส่งผลต่อยอดขายที่ดินของบริษัท
สืบเนื่องจากวิกฤตการด้านการเมืองในประเทศไทย ที่ยังคงยืดเยื้อถึงปัจจุบัน
และไม่ทราบว่าจะสิ้นสุดลงเมื่อใด ส่งผลให้บริษัทในต่างประเทศ
ที่จะเข้ามาลงทุนในประเทศไทยชะลอการตัดสินใจ ในการซื้อที่ดินของบริษัทออกไป

3.2 ความเสี่ยงของธุรกิจนิคมอุตสาหกรรม

ในการให้บริการระบบสาธารณูปโภคและสิ่งอำนวยความสะดวกให้กับผู้ประกอบการในนิคมฯ
พบว่านโยบายการลดต้นทุนการผลิตของผู้ประกอบการโดยลดการใช้ทรัพยากรและลดการปลดปล่อยมลพิษสู่สิ่งแวดล้อมของผู้ประกอบการ
กล่าวคือ บริษัทชั้นนำในกลุ่มอุตสาหกรรมประกอบรถยนต์ซึ่งจัดว่าเป็นผู้ที่ใช้บริการฯหลักของนิคมฯ
มีแนวโน้มที่จะลดการใช้น้ำในกระบวนการผลิต
ลดการปล่อยน้ำเสียที่เข้าสู่ระบบส่วนกลางโดยทำการบำบัดเองและนำกลับไปใช้ใหม่ให้มากที่สุด
รวมทั้งมีการลดปริมาณขยะโดยมีนโยบาย Zero Waste to Landfills เป็นต้น
ซึ่งผู้ประกอบการรายใหญ่ค่อนข้างที่จะมีศักยภาพในการดำเนินการให้บรรลุเป้าหมายเพื่อตอบสนองนโยบายดังกล่าว
และรวมถึงสามารถผลักดันสนับสนุนส่งเสริมให้ Supply Chains
ดำเนินการในนโยบายดังกล่าวด้วย
ซึ่งอาจจะก่อให้เกิดผลกระทบต่อรายรับของบริษัทฯในฐานะผู้พัฒนาที่ให้บริการระบบสาธารณูปโภคและสิ่งอำนวยความสะดวกให้กับผู้ประกอบการได้
ดังนั้นบริษัทฯ ควรต้องคำนึงถึงงานบริการอื่นๆที่เป็นการต่อยอดจากการบริการระบบสาธารณูปโภค
และสิ่งอำนวยความสะดวกที่มีอยู่โดยอยู่บนพื้นฐานที่นิคมฯมีศักยภาพที่สามารถทำได้ เช่น
การผลิตน้ำดื่ม การบริการรับบำบัดน้ำเสียโดยกระบวนการทางชีวภาพจากผู้ประกอบการนอกนิคมฯ
การให้บริการกำจัดมูลฝอยให้กับผู้ประกอบกิจการนอกนิคมฯ
การเพิ่มบริการในการตรวจวิเคราะห์โดยห้องปฏิบัติการของนิคมฯ เป็นต้น โดยบริษัทฯ
ต้องทำการศึกษารายละเอียดความเหมาะสมต่อไป

3.3 ความเสี่ยงของธุรกิจพลังงาน

บริษัทได้ลงทุนในธุรกิจผลิตไฟฟ้าผ่านบริษัทย่อย และบริษัทร่วม โดยผลิตและจัดจำหน่ายกระแสไฟฟ้า
ภายใต้สัญญาซื้อขายไฟฟ้าระยะยาวซึ่งมีความเสี่ยงของการพัฒนาโครงการดังนี้

3.3.1 ความเสี่ยงของการพัฒนาโครงการใหม่

1.1 ความเสี่ยงจากปัจจัยแวดล้อมในการพัฒนาโครงการ

ในการพัฒนาโครงการด้านไฟฟ้านั้น จะมีปัจจัยแวดล้อมที่เกี่ยวข้องที่
อาจก่อให้เกิดความเสี่ยงหลายประการ ได้แก่ สภาพการแข่งขัน อัตราการเติบโต
ของความต้องการพลังงานการเติบโตในอุตสาหกรรม ต้นทุนเครื่องจักร อุปกรณ์ ราคาน้ำมัน
และราคาค่าก่อสร้าง ผลกระทบต่อสิ่งแวดล้อมและชุมชน การผัน
แปลของสภาพอากาศรวมทั้งการเปลี่ยนแปลง ของข้อกฎหมายและข้อกำหนด อื่นๆ ที่เกี่ยวข้อง
และความเสี่ยงทางการเมือง มาตรการป้องกันและจัดการความ
เสี่ยงดังกล่าวข้างต้นในการดำเนินธุรกิจ การผลิตและจำหน่ายไฟฟ้าของบริษัท คือ
การศึกษาข้อมูลและวิเคราะห์ความเป็นไปได้ของโครงการและการประเมิน ความเหมาะสม
ภายใต้กรอบการลงทุนอย่างรอบคอบและครบถ้วน โดยรายงาน
ต่อคณะกรรมการบริหารอย่างสม่ำเสมอ เพื่อให้มั่นใจว่าโครงการลงทุนแต่ละ
โครงการนั้นมีความเหมาะสมและให้ประโยชน์กับกลุ่มบริษัท

1.2 ความเสี่ยงของประเทศที่เข้าไปลงทุน

ด้วยภาวะการแข่งขันภายในประเทศที่สูง ในขณะที่การเติบโตในตลาด
ของกลุ่มประเทศเพื่อนบ้านยังมีอยู่มาก บริษัทจึงมองหาโอกาสการลงทุน ต่างประเทศ
โดยเฉพาะประเทศในอนุภูมิภาคลุ่มแม่น้ำโขงซึ่งมีนโยบายส่งเสริม อุตสาหกรรมด้านพลังงาน
มีความต้องการพลังงานไฟฟ้าสูงและมีข้อตกลงความ ร่วมมือกับประเทศไทย

สำหรับการพิจารณาลงทุนในต่างประเทศนั้น บริษัท ได้นำข้อมูลต่าง ๆ เช่น สภาวะเศรษฐกิจมหภาค
สภาวะอุตสาหกรรม นโยบายด้านพลังงาน เศรษฐกิจการเมือง
และสังคมรวมทั้งข้อกฎหมายของประเทศนั้น ๆ มาศึกษา
วิเคราะห์และพิจารณาเพื่อให้แน่ใจว่าการลงทุนในโครงการดังกล่าว มีความ
เป็นไปได้ทั้งทางด้านวิศวกรรมการจัดการและผลตอบแทนทางการลงทุนโดยมี
ระดับความเสี่ยงที่เหมาะสม และยอมรับได้ทั้งในช่วงก่อนการลงทุนและตลอด ระยะเวลาโครงการ

โดยที่ผ่านมาจากการศึกษาและวิเคราะห์การลงทุน บริษัทฯ ได้เล็งเห็น
ศักยภาพการพัฒนาโครงการโรงไฟฟ้าพลังน้ำในประเทศลาว ด้วยความอุดม
สมบูรณ์ของทรัพยากรน้ำและภูมิศาสตร์ที่เหมาะสมกับการสร้างเขื่อนและ โรงไฟฟ้าพลังน้ำ
และมีชายแดนติดกับประเทศไทย ซึ่งทำให้มีต้นทุนในการ พัฒนา ระบบส่งที่น้อยกว่า
อีกทั้งประเทศลาวเป็นประเทศที่สงบเรียบร้อย ความ เสี่ยงทางด้านการเมืองน้อย
และมีนโยบายสนับสนุน ความร่วมมือการพัฒนา ด้านพลังงานร่วมกับประเทศไทยอีกด้วย

นอกจากนี้ภายหลังจากที่การเมืองในสาธารณรัฐแห่งสหภาพเมียนมาร์ (เมียนม่าร์)
ได้เปลี่ยนแปลงไปและเป็นที่ยอมรับของนานาชาติ และมีความเจริญ เติบโต
ของเศรษฐกิจอย่างรวดเร็ว บริษัทฯ ได้ติดตามทำการศึกษาวิเคราะห์ การ ลงทุน
และเล็งเห็นถึงศักยภาพการพัฒนาโครงการไฟฟ้าในหลายรูปแบบใน เมียนมาร์
อีกทั้งเมียนม่าร์อุดมสมบูรณ์ไปด้วยทรัพยากรน้ำ ก๊าซธรรมชาติ และ ถ่านหิน ซึ่งเป็นปัจจัยสำคัญ
ต่อต้นทุนในการพัฒนาโครงการโรงไฟฟ้าพลังน้ำ และพลังความร้อน
การเมืองในประเทศมีความสงบเรียบร้อยมากขึ้น ความเสี่ยง
ทางด้านการเมืองลดลงและมีนโยบายในการส่งเสริมการพัฒนาด้านพลังงาน ไฟฟ้าอย่างชัดเจน
เพื่อสนองตอบต่อการเจริญเติบโตทางเศรษฐกิจของประเทศ
ประกอบกับมีความช่วยเหลือจากนานาประเทศรวมทั้งสถาบัน การเงินหลัก ๆ แก่
สาธารณรัฐแห่งสหภาพเมียนม่าร์ นอกจากนี้ยังมีความร่วมมือการพัฒนาด้าน
พลังงานร่วมกับประเทศไทยอีกด้วย

3.3.2. ความเสี่ยงของโครงการที่อยู่ระหว่างการก่อสร้าง

ในปี 2559 บริษัทไม่มีโครงการไฟฟ้าที่อยู่ระหว่างการก่อสร้าง เนื่องจาก
โครงการเขื่อนไฟฟ้าพลังน้ำเทิน-หินบูน ส่วนขยายได้แล้วเสร็จไปในปลายปี 2555 แต่คาดว่าบริษัทฯ
จะเริ่มก่อสร้างโครงการใหม่ในอีก 1-2 ปีข้างหน้า จาก ประสบการณ์ของบริษัทฯ
และทีมงานคุณภาพสูงทั้งทางด้านเทคนิคและการเงิน บริษัทฯ
ตระหนักดีถึงความเสี่ยงหลักในช่วงเวลาก่อสร้างโครงการ คือ งาน ก่อสร้าง
อาจล่าช้ากว่ากำหนดและต้นทุนโครงการ อาจสูงกว่าที่ประมาณการไว้
ซึ่งอาจส่งผลให้ผลตอบแทนจากการลงทุนลดลง และการรับรู้รายได้ล่าช้ากว่าที่ ประมาณการไว้
การวางแผนการทำงานอย่างรอบคอบ มาตรการการแก้ไข การ
ซื้อประกันภัยครอบคลุมภาระดอกเบี้ย และต้นทุนการผลิตบางส่วนที่อาจเกิดขึ้น
จากความล่าช้าเข้ามารองรับไว้ด้วย

3.3.3. ความเสี่ยงของโรงไฟฟ้าที่กําลังดําเนินการผลิต

ก. ความเสี่ยงจากการพึ่งพาลูกค้าหลัก

ธุรกิจผลิตและจำหน่ายกระแสไฟฟ้าของบริษัท เป็นการดำเนินกิจการ
โดยมีสัญญาซื้อขายกระแสไฟฟ้าระยะยาวกับ กฟผ. และกับรัฐบาลของประเทศ เพื่อนบ้านที่ไปลงทุน
ซึ่งรายได้จากการขายกระแสไฟฟ้าให้กับ กฟผ. นั้นคิดเป็น ประมาณมากกว่าร้อยละ 90
ของรายได้จากการขายกระแสไฟฟ้า ดังนั้นการพึ่ง พาลูกค้ารายใหญ่
อาจมีความเสี่ยงที่ส่งผลต่อรายได้จากธุรกิจผลิต และจำหน่าย กระแสไฟฟ้าของบริษัทได้
แต่ด้วยภารกิจของ กฟผ. ที่ต้องสร้างความมั่นคงด้าน พลังงานไฟฟ้ากับประเทศ และ กฟผ.
เป็นรัฐวิสาหกิจที่มีชื่อเสียงดี และมีฐานะ ทางการเงินที่มั่นคงมาตลอด
จึงอาจถือได้ว่าบริษัทมีความเสี่ยงในส่วนนี้น้อยมาก
ในรอบปีที่ผ่านมาความต้องการใช้กระแสไฟฟ้าของประเทศยังคงเพิ่ม สูงขึ้น
แม้ภาวะทางเศรษฐกิจที่ชะลอตัวในช่วงปีที่ผ่านมานั้นไม่ส่งกระทบต่อราย
ได้ของบริษัทภายใต้สัญญาซื้อขายไฟฟ้าระยะยาวในปัจจุบัน อีกทั้งสัญญาซื้อ ขายไฟฟ้าที่มีกับ กฟผ.
มีข้อกำหนดให้ กฟผ. ต้องรับซื้อไฟฟ้าส่วนใหญ่หรือ ทั้งหมดที่โครงการสามารถผลิตได้
ไม่ว่าประเทศไทยจะมีความต้องการไฟฟ้า เพิ่มขึ้นหรือลดลง
ส่งผลให้ความเสี่ยงทางด้านการตลาดน้อยมาก

ข. ความเสี่ยงด้านการปฎิบัติการของโรงไฟฟ้า

การผลิตกระแสไฟฟ้าตามสัญญาซื้อขายกระแสไฟฟ้านั้น อาจมีความ เสี่ยงดังนี้

1. ความเสี่ยงเกี่ยวกับประสิทธิภาพของโรงไฟฟ้า

กระบวนการผลิตกระแสไฟฟ้ามีปัจจัยหลายประการที่เป็นตัววัด ประสิทธิภาพของโรงไฟฟ้า
ซึ่งการบำรุงรักษาโรงไฟฟ้าอย่างมี ประสิทธิภาพก็เป็น ปัจจัยสำคัญปัจจัยหนึ่ง โดยเฉพาะในส่วนของ
โรงไฟฟ้าพลังงานความร้อนร่วมนั้น ค่าความพร้อมจ่าย (Equivalent Availability Factor
: EAF) ค่าอัตราการใช้ความร้อน (Heat Rate) ถูก กำหนดไว้ในสัญญาซื้อขายกระแสไฟฟ้ากับ
กฟผ. หากโรงไฟฟ้าไม่ สามารถรักษาประสิทธิภาพในการผลิตไว้ได้ เช่น ถ้าระดับความพร้อม
จ่ายต่ำกว่าที่กำหนดไว้ อาจต้องเสียค่าปรับให้แก่ กฟผ. บริษัทตระหนักดี ถึงเรื่องนี้
และได้มีนโยบายเกี่ยวกับการบำรุงรักษาโรงไฟฟ้าอย่าง
สม่ำเสมอด้วยวิธีการที่เหมาะสมโดยมืออาชีพ จึงทำให้สามารถควบคุม ความเสี่ยงในเรื่องนี้ได้ดี
อันสะท้อนได้จากการที่โรงไฟฟ้าพลังความร้อน ร่วมบางบ่อ จังหวัดสมุทรปราการ
ได้รับบันทึกสถิติระดับโลกสำหรับการ

ทำงานต่อเนื่องของเครื่องกังหันก๊าซรุ่น GT-26 ยาวนานที่ที่สุดถึง 189 วัน
ซึ่งเป็นระยะเวลาที่ยาวนานกว่าสถิติโลก เดิมที่มีการบันทึกไว้

อย่างไรก็ตาม ผู้บริหารยังคงให้ความสำคัญกับมาตรการต่าง ๆ
เพื่อสร้างความมั่นใจว่าการปฎบัติการที่เกี่ยวข้องจะบรรลุผลตาม เป้าหมาย อาทิ

- กำหนดปัจจัยหลักที่เป็นตัวกำหนดประสิทธิภาพในการผลิต
กระแสไฟฟ้าเป็นตัววัดผลการดำเนินการที่สำคัญ (KPI) ของโรงไฟฟ้า
เพื่อให้มั่นใจว่าประสิทธิภาพในการผลิตจะได้รับการดูแล อย่างใกล้ชิด

และพนักงานทุกคนจะมีส่วนร่วมในความรับผิดชอบ

- ทำสัญญาระยะยาวกับบริษัทชั้นนำในต่างประเทศให้เป็นผู้ดูแล จัดการ
การเดินเครื่องและบำรุงรักษา เพื่อให้มั่นใจว่าเครื่องจักร ได้รับการดูแล
รักษาจากผู้ชำนาญการเฉพาะทางอย่างแท้จริง

- กำหนดให้มีการตรวจสอบการใช้งานของอุปกรณ์ต่าง ๆ ตามเวลาที่ กำหนด
และจัดการให้มีการบำรุงรักษาตามตารางบำรุงรักษาอย่าง ต่อเนื่อง

- จัดให้มีการสำรองพัสดุที่จำเป็น และเพียงพอต่อการใช้งานและ
บำรุงรักษาภายใต้การบริหารพัสดุที่เหมาะสม

- มีการพัฒนาความรู้ความสามารถของบุคลากรอย่างต่อเนื่อง

2. การขาดแคลนน้ำดิบในการผลิตไฟฟ้า

หากเกิดขาดแคลนน้ำดิบจะส่งให้การผลิตกระแสไฟฟ้าของ โรงไฟฟ้าพลังความร้อนร่วมบางบ่อ
จังหวัดสมุทรปราการ ต้องหยุดชะงัก
และส่งผลกระทบต่อรายได้หรืออาจทำให้เสียค่าปรับได้แต่ในช่วง 3-4
ปีที่ผ่านมายังไม่เคยประสบกับภาวะการขาดแคลนน้ำดิบแต่อย่างใด ถึง
กระนั้นก็ตามบริษัทได้มีการกำหนดและดำเนินการตามมาตรการการใช้ น้ำให้เกิดประโยชน์สูงสุด
เพื่อป้องกันและลดความเสี่ยงจากการขาด น้ำดิบ ในกระบวนการผลิตกระแสไฟฟ้า

ส่วนโครงการไฟฟ้าพลังน้ำเทิน-หินบูนนั้น ขณะนี้การก่อสร้าง โครงการ ส่วนขยายแล้วเสร็จ
ทำให้พื้นที่เก็บน้ำสำรองเพื่อผลิต กระแสไฟฟ้าในฤดูแล้งของโครงการเพิ่มขึ้น
และถือเป็นส่วนหนึ่งของ ยุทธศาสตร์ที่ลดความเสี่ยงเรื่องปริมาณน้ำดิบ ที่ส่งผลกระทบโดยตรงต่อ
โครงการไฟฟ้าพลังน้ำเทิน-หินบูนด้วย

3. การขาดแคลนเชื้อเพลิงในการผลิตไฟฟ้า

โรงงานพลังงานความร้อนร่วมบางบ่อ ใช้ก๊าซธรรมชาติเป็น เชื้อเพลิง
หลักในการผลิตกระแสไฟฟ้าโดยมีสัญญาซื้อขายเชื้อเพลิง ระยะยาวที่แน่นอนกับ ปตท.
จึงมีความเสี่ยงในเรื่องนี้น้อย

4. ความปลอดภัย อาชีวอนามัย และสิ่งแวดล้อม

บริษัทตระหนักดีว่ากระบวนการผลิตกระแสไฟฟ้านั้นอาจส่งผล กระทบต่อความปลอดภัย
สิ่งแวดล้อมและคุณภาพชีวิต ของชุมชนที่อยู่ ใกล้เคียงโรงไฟฟ้า

- จึงกำหนดมาตรฐานป้องกันผลกระทบในทางลบและลดโอกาสที่อาจ เกิดขึ้น เช่น ศึกษาวิเคราะห์
วางแผน และจัดระบบบริหารจัดการด้าน
สิ่งแวดล้อมภายใต้มาตรฐานสากลเพื่อการปกป้องสิ่งแวดล้อมและสังคม (Equator Principles)
ซึ่งเป็นที่ยอมรับของสถาบันการเงิน ทั่วโลกในการ

บริหารจัดการผลกระทบต่อสังคมท้องถิ่นและสิ่งแวดล้อม ของโรงไฟฟ้า พลังน้ำเทิน-หินบูน

- ดำเนินการตามคู่มือระบบจัดการความปลอดภัย และสิ่งแวดล้อมที่
จัดทำขึ้นเพื่อเป็นแนวทางการปฎิบัติงาน

- ดำเนินการตามคู่มือการปฎิบัติงาน จัดให้มีการฝึกอบรมการฝึกซ้อม การจัดทำแผนฉุกเฉิน
การทดสอบแผนงานเครื่องมือ ระบบเตือนภัย และ ปฎิบัติตามคู่มืออย่างเคร่งครัด

- ดำเนินการตามทะเบียนข้อกฎหมายที่เกี่ยวข้องในเรื่องนี้ที่ต้องปฎิบัติ
ตามพร้อมกำหนดผู้รับผิดชอบในการดำเนินการอย่างชัดเจน

5. ความเสี่ยงจากอุบัติเหตุ

ในกระบวนการผลิตและดำเนินการของโรงไฟฟ้าอาจมีอุบัติเหตุ
ที่ทำให้เกิดเพลิงไหม้จากการปฎบัติงาน และอาจเกิดการต่อต้านจาก ชุมชน
หากกระบวนการผลิตก่อให้เกิดผลกระทบ ฝ่ายบริหารตระหนักถึง
ความเสี่ยงเหล่านี้จึงกำหนดมาตรการต่างๆ เพื่อเป็นการป้องกันและลด
โอกาสในการเกิดความเสี่ยงดังกล่าว เช่น

- เน้นย้ำกับผู้ปฎิบัติงานอย่างสม่ำเสมอถึงความไม่ประมาท

- บำรุงรักษาอุปกรณ์ต่าง ๆ ตามระยะเวลาที่กำหนดไว้ เพื่อให้อุปกรณ์
นั้นสามารถทำงานได้อย่างมีประสิทธิภาพ

- สร้างความสัมพันธ์อย่างดีเยี่ยมต่อชุมชนรอบโรงไฟฟ้าอันจะก่อให้เกิด ความเข้าใจที่ถูกต้องได้

- กำหนดแผนรักษาความปลอดภัย การติดตั้งอุปกรณ์ต่าง ๆ รวมทั้งการ

ฝึกซ้อมเป็นประจำ

- จัดทำประกันภัยโรงไฟฟ้าที่คลอบคลุมในเรื่อง Properties All Risks, Machinery
Breakdown, Business Interruption และ Third Party Liability
เพื่อความมั่นใจว่าหากมีเหตุการณ์ดังกล่าวขึ้น ทรัพย์สินและ
บุคคลที่ได้รับความเสียหายจะได้รับความคุ้มครองอย่างเพียงพอและ เหมาะสม

3.4 ความเสี่ยงด้านการเงินของธุรกิจพลังงาน

การลงทุนในธุรกิจการผลิตและจำหน่ายกระแสไฟฟ้าของกลุ่มบริษัท ต้องใช้เงินลงทุนจำนวนมาก
โดยเงินทุนที่นำมาใช้ส่วนหนึ่งเป็นการกู้ยืมจากสถาบันการเงิน จากทั้งในและต่างประเทศ
ซึ่งความเสี่ยงสำคัญคือ
ความผันผวนของอัตราดอกเบี้ยและอัตราแลกเปลี่ยนซึ่งอาจส่งผลให้ประมาณการผลประกอบการของบริษัท
จากการผลิตและจำหน่ายกระแสไฟฟ้าลดลง ดังนั้นแนวทางป้องกันและลดความเสี่ยงทางการเงิน
มีดังนี้

3.4.1 ความเสี่ยงจากความผันผวนของอัตราแลกเปลี่ยน

บริษัทมีนโยบายป้องกันความเสี่ยงจากความผันผวนของอัตราแลกเปลี่ยน ของ
โครงการจากโรงไฟฟ้าต่าง ๆ โดยพยายามจัดให้ โครงสร้างของสกุลเงินกู้สอดคล้องกับ
โครงสร้างของรายได้และค่าใช้จ่ายของโครงการ และบริหารให้ค่าใช้จ่ายสำหรับการ พัฒนา
และก่อสร้างโครงการเป็นเงินสกุลเดียวกับ เงินกู้ที่ได้รับในสัดส่วนที่ใกล้เคียงกัน
มากที่สุดเท่าที่จะทำได้

3.4.2 ความเสี่ยงจากความผันผวนของอัตราดอกเบี้ย

บริษัทมีนโยบายป้องกันความเสี่ยงจากความผันผวนของอัตราดอกเบี้ย เช่น การ
ใช้อัตราดอกเบี้ยคงที่ การทำสัญญาแลกเปลี่ยนอัตราดอกเบี้ย (Interest Rate Swap) เพื่อ
ลดความเสี่ยงด้านอัตราดอกเบี้ย ให้อยู่ในระดับที่เหมาะสม ทำให้สามารถประมาณการ
กระแสเงินสดของค่าใช้จ่ายเงินกู้ของโครงการตลอดอายุของสัญญาได้อย่างถูกต้องและ
หากไม่สามารถลดความเสี่ยงได้ตลอดอายุโครงการ บริษัทจะหาเครื่องมือทางการเงินที่มี ในตลาด
เพื่อลดความเสี่ยงจากอัตราดอกเบี้ยให้อยู่ในเกณฑ์ที่เหมาะสมต่อไป

4. ทรัพย์สินที่ใช้ในการประกอบธุรกิจ

+---------------------------+----------------+-----------+------------+
| ประเภท / ลักษณะทรัพย์สิน      | ลักษณะ          | รวมมูลค่า   | ภาระผูกพัน   |
+---------------------------+----------------+-----------+------------+
|                           | กรรมสิทธิ์        | (บาท)     |            |
+---------------------------+----------------+-----------+------------+
| ที่ดิน                       | บมจ.เอ็ม ดี เอ็กซ์ | 5,4       | ไม         |
|                           |                | 74,279.77 | ่มีภาระผูกพัน  |
| ที่ตั้ง : นิคมอุตสาหกรรมเกตเวย์  | บริษัทย่อย        |           |            |
| ซิตี้                        | บจก.เกตเวย์     | 127,4     | ไ          |
|                           |                | 33,750.00 | ม่มีภาระผูกพัน |
| ถ.                        | ดิเวลลอปเมนท์    |           |            |
| สายฉะเชิงเทรา-สัตหีบ(ทล.304) |                |           |            |
|                           |                |           |            |
| ต.หัวสำโรง อ.แปลงยาว       |                |           |            |
| จ.ฉะเชิงเทรา               |                |           |            |
|                           |                |           |            |
| ที่ตั้ง : ต.คลองด่าน อ.บางบ่อ   |                |           |            |
| จ.สมุทรปรการ               |                |           |            |
+---------------------------+----------------+-----------+------------+
| อาคารสำนักงาน              | บมจ.เอ็ม ดี เอ็กซ์ | 3,3       | ไ          |
|                           |                | 44,358.69 | ม่มีภาระผูกพัน |
| ที่ตั้ง : นิคมอุตสาหกรรมเกตเวย์  |                |           |            |
| ซิตี้                        |                |           |            |
+---------------------------+----------------+-----------+------------+
| อาคารและหอพักให้เช่า         | บมจ.เอ็ม ดี เอ็กซ์ | 97,0      | ไ          |
|                           |                | 14,207.06 | ม่มีภาระผูกพัน |
| ที่ตั้ง : นิคมอุตสาหกรรมเกตเวย์  |                |           |            |
| ซิตี้                        |                |           |            |
+---------------------------+----------------+-----------+------------+

5. ข้อพิพาททางกฎหมาย

1.  คดีหมายเลขดำที่ 56/2546

  ศาล สถาบันอนุญาโตตุลาการ

  วันเริ่มคดี 1 ตุลาคม 2546

  โจทก์/ผู้เรียกร้อง บริษัท อิตาเลียนไทย ดีเวล๊อปเมนต์ จำกัด (มหาชน)

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979) จำกัด
  ที่ 2, บริษัท ประยูรวิศว์ จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท เกตเวย์
  ดิเวลลอปเมนท์ จำกัด ที่ 5

  มูลคดี บริษัท อิตาเลียนไทย ดีเวล๊อปเมนต์ จำกัด (มหาชน)
  ฟ้องจำเลยทั้งห้าฐานผิดสัญญารับเหมาก่อสร้างช่วง โครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี คู่กรณีทั้งสองฝ่ายสามารถตกลงกันได้
  โดยผู้เรียกร้องได้ยื่นคำร้องขอถอนคำเสนอข้อพิพาท ลงวันที่ 8 กุมภาพันธ์ 2559
  โดยผู้คัดค้านทั้งห้ายินยอมไม่คัดค้าน
  สถาบันอนุญาโตตุลาการจึงได้จำหน่ายข้อพิพาทออกจากสารบบความ คดีเสร็จการพิจารณา

1.  คดีหมายเลขดำที่ 126/2547

  ศาล สถาบันอนุญาโตตุลาการ

  วันเริ่มคดี 24 ธันวาคม 2547

  โจทก์/ผู้เรียกร้อง บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979)
  จำกัด ที่ 2, บริษัท ประยูรวิศว์ จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท
  เกตเวย์ ดิเวลลอปเมนท์ จำกัด ที่ 5,

  จำเลย/ผู้คัดค้าน บริษัท ไปป์ – แจค อินเตอร์เนชั่นแนล (ประเทศไทย) จำกัด

  มูลคดี บริษัท วิจิตรภัณฑ์ก่อสร้าง จำกัด ที่ 1 กับพวกฟ้องบริษัท ไปป์ – แจค อินเตอร์เนชั่นแนล
  (ประเทศไทย) จำกัด
  ฐานผิดสัญญารับเหมาช่วงก่อสร้างงานโครงการบำบัดน้ำเสียจังหวัดสมุทรปราการโดยทิ้งงานทั้งที่ยังก่อสร้างไม่แล้วเสร็จ

  ความคืบหน้าของคดี บริษัท ไปป์ – แจค อินเตอร์เนชั่นแนล (ประเทศไทย) จำกัด (ผู้คัดค้าน)
  ได้ชำระเงินแล้วประมาณ 40 ล้านบาท และผู้เรียกร้องตกลงว่าจะถอนคำเสนอข้อพิพาท
  แต่เนื่องจากผู้คัดค้านได้ยื่นฟ้องกิจการร่วมค้า (ผู้เรียกร้อง) ต่อศาลแพ่ง
  ศาลแพ่งมีคำพิพากษาให้ยกฟ้อง คดีอยู่ระหว่างการพิจารณาของศาลอุทธรณ์
  ต่อมาผู้คัดค้านล้มละลายต้องรอให้เจ้าพนักงานพิทักษ์ทรัพย์ถอนอุทธรณ์เดิมก่อน กิจการร่วมค้า
  (ผู้เรียกร้อง) จึงจะถอนคำเสนอข้อพิพาทคดีนี้

  คดีเป็นอันยุติตามสัญญาประนีประนอมยอมความ

2.  คดีหมายเลขดำเลขที่ 11/2548

  ศาล สถาบันอนุญาโตตุลาการ

  วันเริ่มคดี 11 กุมภาพันธ์ 2548

  โจทก์/ผู้เรียกร้อง บริษัท เนาวรัตน์พัฒนาการ จำกัด (มหาชน)

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด
  ที่ 2, บริษัท ประยูรวิศว์ จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท เกตเวย์
  ดิเวลลอปเมนท์ จำกัด ที่ 5

  มูลคดี บริษัท เนาวรัตน์พัฒนาการ จำกัด (มหาชน)
  ฟ้องจำเลยทั้งห้าฐานผิดสัญญารับเหมาก่อสร้างช่วง โครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี อนุญาโตตุลาการชี้ขาดให้ผู้เรียกร้องชนะคดี

  ผู้คัดค้านจึงยื่นฟ้องขอให้ศาลเพิกถอนคำชี้ขาดของอนุญาโตตุลาการต่อศาลแพ่งเป็นคดีหมายเลขดำที่
  4740/2555 หมายเลขแดงที่ 4793/2556
  ศาลชั้นต้นพิพากษาให้บังคับตามคำชี้ขาดของอนุญาโตตุลาการ

  คดีอยู่ระหว่างยื่นอุทธรณ์คำพิพากษาศาลชั้นต้นต่อศาลฎีกาเพื่อพิจารณา
  ซึ่งขณะนี้ฝ่ายผู้คัดค้านร้องขอคุ้มครองชั่วคราวโดยวางหลักประกันไว้ต่อศาล
  ซึ่งศาลฎีกามีคำสั่งให้ผู้คัดค้านทั้งห้าหรือคนใดคนหนึ่งนำเงินหรือหาหลักประกันสำหรับจำนวนเงินค่าเสียหายพร้อมด้วยดอกเบี้ยและค่าธรรมเนียมหนังสือค้ำประกันการปฏิบัติงานตามสัญญาที่ผู้คัดค้านทั้งห้าต้องร่วมกันรับผิดตามคำพิพากษาศาลชั้นต้นมาวางจนเป็นที่พอใจและภายในเวลาที่ศาลชั้นต้นกำหนด
  ซึ่งเมื่อพิจารณาหลักประกันแล้วจึงจะอนุญาตให้ทุเลาการบังคับคดีได้

3.  คดีหมายเลขดำที่ 3/2549

  ศาล สถาบันอนุญาโตตุลาการ

  วันเริ่มคดี 12 มกราคม 2549

  โจทก์/ผู้เรียกร้อง บริษัท คอมซีสไทยแลนด์ จำกัด

  จำเลย/ผู้คัดค้าน บริษัท วิจิตรภัณฑ์ก่อสร้าง จำกัด ที่ 1, บริษัท สี่แสงการโยธา (1979) จำกัด
  ที่ 2, บริษัท ประยูรวิศว์ จำกัด ที่ 3, บริษัท กรุงธนเอนยิเนียร์ จำกัด ที่ 4, บริษัท เกตเวย์
  ดิเวลลอปเมนท์ จำกัด ที่ 5

  มูลคดี บริษัท คอมซีสไทยแลนด์ จำกัด
  ฟ้องจำเลยทั้งห้าฐานผิดสัญญารับเหมาก่อสร้างช่วงโครงการบำบัดน้ำเสีย จังหวัดสมุทรปราการ
  อ้างว่าจำเลยทั้งห้าไม่จ่ายเงินค่างานที่ทำเสร็จเรียบร้อยแล้ว

  ความคืบหน้าของคดี คณะอนุญาโตตุลาการชี้ขาดให้ผู้เรียกร้องเป็นฝ่ายชนะคดี
  ผู้คัดค้านจึงยื่นฟ้องต่อศาลแพ่ง ขอให้เพิกถอนคำชี้ขาดของอนุญาโตตุลาการ เป็นคดีหมายเลขดำที่
  3469/2555 หมายเลขแดงที่ 4341/2556 ศาลแพ่งพิพากษาให้บังคับตาม
  คำชี้ขาดของอนุญาโตตุลาการ ขณะนี้อยู่ระหว่างยื่นอุทธรณ์คำพิพากษาศาลชั้นต้นต่อศาลฎีกา
  มีการร้องขอคุ้มครองชั่วคราวและคัดค้านขอคุ้มครองชั่วคราวการบังคับคดีระหว่างฎีกา
  ต่อมาคู่ความสามารถตกลงกันได้
  ศาลฎีกาได้มีคำพิพากษาตามสัญญาประนีประนอมยอมความเป็นที่เรียบร้อย

4.  คดีหมายเลขดำที่ ฟ.155/2559

  ศาล ศาลแพ่ง

  วันเริ่มคดี 16 สิงหาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท วิจิตรภัณฑ์ก่อสร้าง จำกัด ที่ 2,บริษัท
  สมุทรปราการ ออพเปอร์เรทติ้ง จำกัด ที่ 3, บริษัท เกตเวย์ ดิเวลลอปเมนท์ จำกัด ที่ 4,
  บริษัท สี่แสงการโยธา (1979) จำกัด ที่ 5, บริษัท กรุงธนเอนยิเนียร์ จำกัด ที่ 6

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ
  สิทธิเรียกร้องที่กรมควบคุมมลพิษต้องชำระเงินตามคำชี้ขาดของอนุญาโตตุลาการและคำพิพากษาศาลปกครองสูงสุดหลังหักส่วนลด
  1,000,000,000.-บาท ชำระให้แก่กลุ่มกิจการร่วมค้า NVPSKG (ผู้คัดค้านทั้งหก)
  สำหรับเงินงวด 2 และงวด 3 ที่ตกลงแบ่งชำระเป็น 3 งวด

  ความคืบหน้าของคดี ศาลแพ่งได้มีคำสั่งให้รวมการพิจารณาคดีนี้เข้ากับคดีแพ่งหมายเลขดำที่
  ฟ.184/2559 ตามคดีในข้อ 6

  คดีอยู่ระหว่างการพิจารณาคดีของศาล

5.  คดีหมายเลขดำที่ ฟ.184/2559

  ศาล ศาลแพ่ง

  วันเริ่มคดี 3 ตุลาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท วิจิตรภัณฑ์ก่อสร้าง จำกัด ที่ 2,บริษัท
  สมุทรปราการ ออพเปอร์เรทติ้ง จำกัด ที่ 3, บริษัท เกตเวย์ ดิเวลลอปเมนท์ จำกัด ที่ 4,
  บริษัท สี่แสงการโยธา (1979) จำกัด ที่ 5, บริษัท กรุงธนเอนยิ เนียร์ จำกัด ที่ 6

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ (1) เงินในบัญชีเงินฝากธนาคารกรุงเทพ จำกัด
  (มหาชน) สาขาสำนักงานใหญ่สีลม ชื่อบัญชีกิจการร่วมค้า เอ็นวีพีเอสเคจี, (2)
  เงินในบัญชีเงินฝากธนาคารกรุงเทพ จำกัด (มหาชน) สาขาสำนักงานใหญ่สีลม
  ชื่อบัญชีเป็นชื่อร่วมกันของผู้คัดค้านทั้งหก ซึ่งเป็นเงินที่ได้รับชำระหนี้งวดที่ 1
  จากกรมควบคุมมลพิษตามคำชี้ขาดของคณะอนุญาโตตุลาการและคำพิพากษาศาลปกครองสูงสุด
  ที่ได้ตกลงกันแบ่งชำระเป็น 3 งวด

  ความคืบหน้าของคดี ศาลแพ่งได้มีคำสั่งให้รวมการพิจารณา
  โดยให้นำคดีนี้ไปผูกรวมเข้ากับคดีแพ่งหมายเลขดำที่ ฟ.155/2559 ตามคดีในข้อ 5

  คดีอยู่ระหว่างการพิจารณาคดีของศาล

6.  คดีหมายเลขดำที่ ฟ.194/2559

  ศาล ศาลแพ่ง

  วันเริ่มคดี 27 ตุลาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท เกตเวย์ ดิเวลลอปเมนท์ จำกัด ที่ 2,
  บริษัท เอ็ม ดี เอ็กซ์ จำกัด (มหาชน) ที่ 3,

  ธนาคารกรุงเทพ จำกัด (มหาชน) ที่ 4

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ (1) เงินในบัญชีเงินฝากธนาคารแลนด์ แอนด์ เฮ้าส์
  จำกัด (มหาชน) ชื่อบัญชีบริษัท เกตเวย์ ดิเวลลอปเมนท์ จำกัด, (2)
  เงินในบัญชีเงินฝากธนาคารไอซีบีซี (ไทย) จำกัด (มหาชน) สาขาสำนักงานใหญ่ ชื่อบัญชีบริษัท
  เกตเวย์ ดิเวลลอปเมนท์ จำกัด, (3) เงินในบัญชีเงินฝากธนาคารกรุงเทพ จำกัด (มหาชน)
  สาขาเดอะมอลล์บางแค ชื่อบัญชีบริษัท ประยูรวิศว์ จำกัด, (4)
  เงินในบัญชีเงินฝากธนาคารแลนด์ แอนด์ เฮ้าส์ จำกัด (มหาชน) ชื่อบัญชีบริษัท เอ็ม ดี เอ็กซ์
  จำกัด (มหาชน), (5) บัญชีการลงทุนของลูกค้า ชื่อบริษัท เอ็ม ดี เอ็กซ์ จำกัด (มหาชน)
  ของธนาคารทิสโก้ จำกัด (มหาชน), (6) บัญชีการลงทุนของลูกค้า ชื่อบริษัท เอ็ม ดี เอ็กซ์
  จำกัด (มหาชน) ของธนาคารทิสโก้ จำกัด (มหาชน), (7)
  เงินฝากในบัญชีเงินฝากชื่อลูกค้าบริษัท เกตเวย์ ดิเวลลอปเมนท์ จำกัด ประเภทใบรับฝากเงิน
  ออกโดยบริษัทเงินทุน กรุงเทพธนาธร จำกัด (มหาชน)

  ซึ่งเป็นเงินที่ได้รับชำระหนี้มาจากกลุ่มกิจการร่วมค้าเอ็นวีพีเอสเคจี
  หลังจากที่กลุ่มกิจการร่วมค้าเอ็นวีพีเอสเคจี ได้รับชำระหนี้งวดที่ 1
  จากกรมควบคุมมลพิษตามคำชี้ขาดของคณะอนุญาโตตุลาการและคำพิพากษาศาลปกครองสูงสุด
  แล้วนำมาจ่ายชำระหนี้ให้แก่เจ้าหนี้ผู้เป็นเจ้าของบัญชีเงินฝากดังกล่าว

  ความคืบหน้าของคดี ศาลแพ่งมีคำสั่งให้เงินตามบัญชีทรัพย์พร้อมด้วยดอกผลที่เกิดขึ้นให้ตกเป็น
  ของแผ่นดิน

  คดีอยู่ระหว่างการอุทธรณ์คำสั่งศาลแพ่งต่อศาลอุทธรณ์

หมายเหตุ

บริษัท วิจิตรภัณฑ์ก่อสร้าง จำกัด บริษัทสี่แสงการโยธา (1979) จำกัด บริษัท ประยูรวิศว์ จำกัด
บริษัทกรุงธนเอนยิเนียร์ จำกัด และบริษัท เกตเวย์ ดิเวลลอปเมนท์ จำกัด ได้ดำเนินธุรกิจร่วมกัน
ในนามของกิจการร่วมค้า เอ็นวีพีเอสเคจี โดยบริษัท เกตเวย์ ดิเวลลอปเมนท์ จำกัด
ได้ร่วมลงทุนใน กิจการร่วมค้าเอ็นวีพีเอสเคจี ในอัตราร้อยละ 10 ของเงินลงทุนกิจการร่วมค้า
เอ็นวีพีเอสเคจี

ข้อพิพาททางกฎหมายทั้งหมดเกี่ยวเนื่องกับการก่อสร้างโครงการบำบัดน้ำเสีย เขตควบคุมมลพิษ
จังหวัดสมุทรปราการ ของกรมควบคุมมลพิษ ที่กิจการร่วมค้าเอ็นวีพีเอสเคจี
เป็นผู้รับจ้างเหมาดำเนินการออกแบบและก่อสร้าง โดยที่บริษัท เกตเวย์ ดิเวลลอปเมนท์ จำกัด
ในฐานะผู้ร่วมทุนในกิจการร่วมค้าฯในอัตราร้อยละ 10 ของเงินลงทุนทั้งหมด
และบริษัทได้เข้าไปรับจ้างช่วงทำงานบางส่วนให้กิจการร่วมค้าเอ็นวีพีเอสเคจี

การประเมินผลกระทบที่บริษัทอาจได้รับหากแพ้คดี

1.  สำหรับคดีที่ 1, 2 และ 4 คู่พิพาททั้งสองฝ่ายสามารถตกลงกันได้แล้ว

2.  สำหรับคดีที่ 3 หากกิจการร่วมค้าแพ้คดี จะทำให้บริษัท เกตเวย์ ดิเวลลอปเมนท์ จำกัด
    ในฐานะ จำเลยร่วม ต้องร่วมรับผิดชดใช้ค่าเสียหาย แต่อย่างไรก็ตาม ความรับผิดของบริษัท
    เกตเวย์ ดิเวล ลอปเมนท์ จำกัด ในกลุ่มของกิจการร่วมค้าฯนั้นมีสัดส่วนเพียงร้อยละ 10
    หากต้องชำระเกินอัตราดังกล่าว ก็สามารถเรียกร้องคืนจากกลุ่มบริษัทกิจการร่วมค้าฯได้

3.  สำหรับคดีที่ 5 และ 6
    เป็นคดีที่พนักงานอัยการยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิดตกเป็นของแผ่นดิน
    อันได้แก่ เงินที่ได้รับชำระงวดที่ 1 และสิทธิเรียกร้องงวด 2 และงวด 3
    ที่กรมควบคุมมลพิษต้องชำระเงินตามคำชี้ขาดของอนุญาโตตุลาการ
    และคำพิพากษาของศาลปกครองสูงสุด ที่ให้กรมควบคุมมลพิษชำระให้แก่กิจการร่วมค้าฯ
    ซึ่งได้เจรจาของแบ่งชำระเป็น 3 งวด หากแพ้คดี
    จะทำให้เงินตามบัญชีเงินฝากต่างๆเหล่านั้นตกเป็นของแผ่นดิน

4.  สำหรับคดีที่ 7
    เป็นคดีที่พนักงานอัยการยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิดตกเป็นของแผ่นดิน
    ได้แก่ เงินตามบัญชีธนาคาร ที่บริษัท และ บริษัท เกตเวย์ ดิเวล ลอปเมนท์ จำกัด
    ได้รับชำระหนี้มาจากกิจการร่วมค้าเอ็นวีพีเอสเคจี

  หากแพ้คดี จะทำให้เงินตามบัญชีเงินฝากต่างๆเหล่านั้นตกเป็นของแผ่นดิน

6. ข้อมูลทั่วไปและข้อมูลสำคัญอื่น

6.1 ข้อมูลของบริษัท

ชื่อ บริษัท เอ็ม ดี เอ็กซ์ จำกัด (มหาชน)

เลขทะเบียนบริษัท 0107536000811

ประเภทธุรกิจ ลงทุน พัฒนาอสังหาริมทรัพย์ สาธารณูปโภคพื้นฐาน และ พลังงาน

ทุนจดทะเบียน 4,756,303,780 บาท

ทุนที่ออกและเรียกชำระแล้ว 4,755,931,420 บาท

แบ่งเป็นหุ้นสามัญ 475,593,142 หุ้น มูลค่าตราไว้หุ้นละ 10 บาท

ที่ตั้งสำนักงานใหญ่ เลขที่ 199 ชั้น 12A ถนนรัชดาภิเษก แขวงคลองเตย

เขตคลองเตย กรุงเทพมหานคร 10110

โทรศัพท์ 02 302 2300

โทรสาร 02 302 2400

Home Page www.mdx.co.th

  6.2 นิติบุคคลที่บริษัทถือหุ้นตั้งแต่ร้อยละ 10 ขึ้นไป

แผนภาพแสดงโครงสร้างการถือหุ้นของกลุ่มบริษัทที่แสดงไว้ก่อนหน้า สรุปได้ดังนี้

+--------------------+------------------+-----------+----------------+
| ชื่อบริษัท/ที่ตั้ง         | ประเภทธุรกิจ       | จำน       | หมายเหตุ        |
|                    |                  | วนหุ้นร้อยละ |                |
|                    |                  |           |                |
|                    |                  | ที่บริษัทถืออยู่ |                |
+--------------------+------------------+-----------+----------------+
| ธุรกิจอสังหาริมทรัพย์ –  |                  |           |                |
| นิคมอุตสาหกรรม       |                  |           |                |
+--------------------+------------------+-----------+----------------+
| 1. บจ.เกตเวย์       | รับบ              | 35.71%    | ป              |
| ดิเวลลอปเมนท์        | ริหารจัดการให้บริการ |           | ัจจุบันดำเนินงานรับ |
|                    |                  |           |                |
| ที่ตั้ง : ประเทศไทย    | ร                |           | บริหารจัดการนิคม  |
|                    | ะบบสาธารณูปโภคและ |           |                |
|                    |                  |           | อ              |
|                    | สิ่ง               |           | ุตสาหกรรมเกตเวย์ |
|                    | อำนวยความสะดวกใน |           | ซิตี้             |
|                    |                  |           |                |
|                    | นิคมอุตสาหกรรม     |           |                |
+--------------------+------------------+-----------+----------------+
| ธุรกิจผ              |                  |           |                |
| ลิตจำหน่ายพลังงานไฟฟ้า |                  |           |                |
+--------------------+------------------+-----------+----------------+
| 2. บจ. เอ็ม ดี เอ็กซ์  | ผล               | 99.99%    | เพ             |
| กรีน เอ็นเนอร์ยี่       | ิตจำหน่ายกระแสไฟฟ้า |           | ื่อรองรับธุรกิจไฟฟ้า |
|                    |                  |           |                |
| ที่ตั้ง : ประเทศไทย    | โดยใช้เ           |           | พลังงานทดแทน    |
|                    | ชื้อเพลิงที่เกี่ยวข้องกับ |           |                |
|                    |                  |           |                |
|                    | พลังงานทดแทน      |           |                |
+--------------------+------------------+-----------+----------------+
|                    |                  |           |                |
+--------------------+------------------+-----------+----------------+
| 3. บมจ. จี เอ็ม เอส  | ร่วม              | 52.01%    | ปัจจุบ           |
| เพาเวอร์            | ลงทุนผลิตและจำหน่าย |           | ันดำเนินธุรกิจลงทุน |
|                    |                  |           |                |
| ที่ตั้ง : ประเทศไทย    | พลังงานไฟฟ้า       |           | ในหลายโครงการ  |
+--------------------+------------------+-----------+----------------+
| 4. บจ. จี เอ็ม เอส   | ร่วมลงทุน          | 100%⁽¹⁾   | (1)            |
| เพาเวอร์            | ในโครงการโรงไฟฟ้า |           | ถือหุ้นโดยลำดับที่ 3 |
|                    |                  |           |                |
| พีทีอี ลิมิเต็ด          | ต่างประเทศ        |           | ปัจ             |
|                    |                  |           | จุบันเข้าไปถือหุ้นใน |
| ที่ตั้ง : ประเทศสิงคโปร์ |                  |           |                |
|                    |                  |           | ลำดับที่ 9        |
|                    |                  |           | โครงการเทิน-    |
|                    |                  |           |                |
|                    |                  |           | หินบูน           |
+--------------------+------------------+-----------+----------------+
|                    |                  |           |                |
+--------------------+------------------+-----------+----------------+
| 5. บจ. จี เอ็ม เอส   | ร่วมลงทุน          | 99.99%    | (1)            |
| ลาว                | ในโครงการโรงไฟฟ้า | ⁽¹⁾       | ถือหุ้นโดยลำดับที่ 3 |
|                    |                  |           |                |
| ที่ตั้ง : ประเทศไทย    | ต่างประเทศ        |           | ปัจจุบันเข        |
|                    |                  |           | ้าไปถือหุ้นในลำดับที่ |
|                    |                  |           | 10 โครงการน้ำงึม |
|                    |                  |           | 3              |
+--------------------+------------------+-----------+----------------+
| 6. บจ. เอ็ม ดี เอ็กซ์  | ร่วมลงทุน          | 97.50%    | ปัจ             |
| กรุ๊ป                | ในโครงการโรงไฟฟ้า |           | จุบันเข้าไปถือหุ้นใน |
|                    |                  |           |                |
| ที่ตั้ง : ประเทศไทย    | ต่างประเทศ        |           | ลำดับที่ 11       |
|                    |                  |           | โครงการท่าซาง   |
+--------------------+------------------+-----------+----------------+
|                    |                  |           |                |
+--------------------+------------------+-----------+----------------+
| ชื่อบริษัท/ที่ตั้ง         | ประเภทธุรกิจ       | จำน       | หมายเหตุ        |
|                    |                  | วนหุ้นร้อยละ |                |
|                    |                  |           |                |
|                    |                  | ที่บริษัทถืออยู่ |                |
+--------------------+------------------+-----------+----------------+
| 7. บจ. เกตเวย์      | ร่วม              | 99.99%    | (1)            |
| เพาเวอร์            | ลงทุนผลิตและจำหน่าย | ⁽¹⁾       | ถือหุ้นโดยลำดับที่ 3 |
|                    |                  |           |                |
| ที่ตั้ง : ประเทศไทย    | พลังงานไฟฟ้า       |           | ปัจจุบันเนื่องด้วยไม่ |
|                    |                  |           |                |
|                    |                  |           | สามารถประมูล    |
|                    |                  |           | IPP ได้         |
|                    |                  |           |                |
|                    |                  |           | จึงชะล          |
|                    |                  |           | อการดำเนินกิจการ |
+--------------------+------------------+-----------+----------------+
| 8. บจ. อีสเทิรน์      | ผลิตและ           | 32% ⁽¹⁾   | (1)            |
| เพาเวอร์            | จำหน่ายพลังงานไฟฟ้า |           | ถือหุ้นโดยลำดับที่ 3 |
|                    |                  |           |                |
| แอนด์ อิเลทริค        |                  |           | ดำเ            |
|                    |                  |           | นินกิจการโรงไฟฟ้า |
| ที่ตั้ง : ประเทศไทย    |                  |           |                |
|                    |                  |           | ค              |
|                    |                  |           | วามร้อนร่วมบางบ่อ |
|                    |                  |           |                |
|                    |                  |           | จ              |
|                    |                  |           | ังหวัดสมุทรปราการ |
+--------------------+------------------+-----------+----------------+
| 9. บจ. เทิน-หินบุน    | ผลิตและ           | 20% ⁽²⁾   | (2)            |
| เพาเวอร์            | จำหน่ายพลังงานไฟฟ้า |           | ถือหุ้นโดยลำดับที่ 4 |
|                    |                  |           |                |
| ที่ตั้ง : เวียงจันทร์     |                  |           | ดำเ            |
| สปป.ลาว            |                  |           | นินกิจการโรงไฟฟ้า |
|                    |                  |           |                |
|                    |                  |           | พลังน้ำเทิน-หินบูน  |
+--------------------+------------------+-----------+----------------+
| 10. บจ. ไฟฟ้าน้ำงึม 3 | ผลิตและ           | 27% ⁽³⁾   | (3)            |
|                    | จำหน่ายพลังงานไฟฟ้า |           | ถือหุ้นโดยลำดับที่ 5 |
|                    |                  |           |                |
|                    |                  |           | ปัจจุบัน          |
|                    |                  |           | โครงการโรงไฟฟ้า |
|                    |                  |           |                |
|                    |                  |           | พลังน้ำ น้ำงึม 3   |
|                    |                  |           | หยุดการ         |
|                    |                  |           |                |
|                    |                  |           | พัฒนาโครงการ    |
+--------------------+------------------+-----------+----------------+
| 11. Tasang         | ผลิตและ           | 100% ⁽⁴⁾  | (4)            |
| Hydropower Co.Ltd. | จำหน่ายพลังงานไฟฟ้า |           | ถือหุ้นโดยลำดับที่ 6 |
|                    |                  | 99.99%    |                |
| 12. บจ.เอ็ม ดี เอ็กซ์  | ดำเนินโค          | ⁽⁵⁾       | ปัจจ            |
| โซล่า เอ            | รงการพลังงานทดแทน |           | ุบันโครงการท่าซาง |
|                    |                  |           |                |
|                    |                  |           | ช              |
|                    |                  |           | ะลอการดำเนินการ |
|                    |                  |           |                |
|                    |                  |           | (5)            |
|                    |                  |           | ถือหุ้นโดยลำดับ 2  |
+--------------------+------------------+-----------+----------------+
| 13. บจ.เอ็ม ดี เอ็กซ์  | ดำเนินโค          | 99.99%    | (5)            |
| โซล่า บี             | รงการพลังงานทดแทน | ⁽⁵⁾       | ถือหุ้นโดยลำดับ 2  |
+--------------------+------------------+-----------+----------------+
| ธุรกิจอื่น             |                  |           |                |
+--------------------+------------------+-----------+----------------+
| 14. บจ. MDX BVI.   | ที่ปรึกษา           | 100% ⁽¹⁾  |                |
| Ltd.               | การลงทุนทางการเงิน |           |                |
+--------------------+------------------+-----------+----------------+
|                    |                  |           |                |
+--------------------+------------------+-----------+----------------+
|                    |                  |           |                |
+--------------------+------------------+-----------+----------------+

6.3 บุคคลอ้างอิงอื่นๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จํากัด

93 ถนนรัชดาภิเษก แขวงดินแดง เขตดินแดง กรุงเทพ 10400

โทรศัพท์ : 02009-9000

โทรสาร : 02009-9991

SET Contact center : 02009-9999

Website : http://www.set.or.th/tsd

Email : SETContact@set.or.th

ผู้สอบบัญชี : นายเชิดสกุล อ้นมงคล

ผู้สอบบัญชีรับอนุญาตเลขที่ 7195

บริษัท ซี ดับเบิ้ลยู ดับเบิ้ลยู พี จํากัด

: นางสาววราภรณ์ อินทรประสิทธ์

ผู้สอบบัญชีรับอนุญาตเลขที่ 7881

บริษัท ซี ดับเบิ้ลยู ดับเบิ้ลยู พี จํากัด

128/180-181 อาคารพญาไทพลาซ่า ชั้น 14

ถนนพญาไท แขวงทุ่งพญาไท เขตราชเทวี กรุงเทพฯ 10400

โทรศัพท์ 0-2216-2265, 0-2216-2268-9, 02216-2279

โทรสาร 0-2216-2286 มือถือออฟฟิต 06-1858-5929